Team’નો એક અર્થ એવો પણ કરવામાં આવે છે કે, Togeather everyone achieves more’ સક્ષમ ટીમ અનેક લક્ષણોથી ઓપતી હોય છે, તેમાં સૌને એકમેક પ્રત્યે સમ્માનની ભાવના હોય છે, તેઓ એકમેકની ક્ષમતાઓ અને નબળાઈઓને પૂર્ણ રીતે સમજતા હોય છે, અને જે વ્યક્તિ જેમાં સક્ષમ હોય, તેની સક્ષમતાનો ઈષ્ટ વિનિયોગ કેમ થાય, એવા પ્રયાસો કરવામાં આવે છે; તેમનામાં પ્રત્યાયન ક્ષમતા હોય છે જે દ્વારા તેઓ વિવિધ પ્રકારની માહિતી એકમેકને સફળ રીતે પ્રત્યાયિત કરી શકે છે; તેઓ હઠાગ્રહી કે જડસુ નથી હોતા- તેઓ એકમેકની જરૂરિયાતોને સમજતા હોય છે, સૌના અભિપ્રાય અને દ્રષ્ટિકોણને મહત્ત્વ આપવામાં આવે છે, તેઓ એકમેક પ્રત્યે કાર્ય પ્રત્યે અને સંસ્થા પ્રત્યે પ્રતિબદ્ધ હોય છે; તેઓ એકમેકને શાંતિથી સાંભળે છે, તેમનામાં સમસ્યાને સમજવાની અને તેના વૈકલ્પિ ઉકેલો ઉપચારવાની ક્ષમતા હોય છે ઈત્યાદિ.